সামান্য দোষতে শিক্ষা মন্ত্ৰীয়ে অপমান কৰি নিলম্বন কৰা সচিবালয়ৰ কৰ্মচাৰী তথা প্ৰাথমিক শিক্ষা বিভাগৰ জ্যেষ্ঠ প্ৰশাসনিক সহায়ক চন্দন কাকতীৰ নিলম্বন অৱশেষত প্ৰত্যাহাৰ কৰিবলৈ বাধ্য হ'ল চৰকাৰ। সচিবালয় সেৱাসন্থাৰ হেঁচা আৰু মুখ্য মন্ত্ৰীৰ হস্তক্ষেপত ৪ ছেপ্তেম্বৰত সচিবালয় প্ৰশাসন বিভাগে এই নিলম্বন প্ৰত্যাহাৰ কৰে।
ফলত সচিবালয় সেৱা সন্থাই চন্দন কাকতীৰ নিলম্বন প্ৰত্যাহাৰৰ দাবীত অহা ৬ ছেপ্তেম্বৰত ক'লা বেজ পৰিধান কৰি প্ৰতিবাদৰ কাৰ্য্যসূচী লৈছিল যদিও সেয়া বাতিল কৰিলে।
উল্লেখযোগ্য যে ১২ জুলাইত শিক্ষা মন্ত্ৰী সিদ্ধাৰ্থ ভট্টাচাৰ্য্যই কৰ্মচাৰীজনক সামান্য দোষতে নিজৰ কক্ষলৈ মানি নি অপদস্থ কৰিছিল আৰু নিলম্বনৰ নিৰ্দেশ দিছিল।
ইয়াৰ বিৰুদ্ধে সমগ্ৰ সচিবালয় কৰ্মচাৰী শিক্ষা মন্ত্ৰীজনৰ বিৰুদ্ধে জাঙুৰ খাই উঠিছিল। সচিবালয় কৰ্মচাৰীসকলৰ সংগঠন সচিবালয় সেৱা সন্থাই প্ৰতিবাদ কৰাত মুখ্য মন্ত্ৰী সোণোৱালে বিষয়টো তদন্ত কৰোৱাৰ আশ্বাস দিয়াৰ লগতে ৰাজহ বিভাগৰ প্ৰধান সচিব ৰাজেশ প্ৰসাদক তদন্তৰ নিৰ্দেশো দিছিল।
অৱশেষত সেইমতে ৪ ছেপ্তেম্বৰত কৰ্মচাৰীজনৰ নিলম্বন প্ৰত্যাহাৰ কৰা হয়। কৰ্মচাৰীৰ সৈতে অযথা সংঘাতত লিপ্ত হোৱা শিক্ষা মন্ত্ৰী সিদ্ধাৰ্থ ভট্টাচাৰ্য্যই এতিয়া কি প্ৰতিক্ৰিয়া কৰে সেয়া চাব লগীয়া হ'ব। মন্ত্ৰীজনৰ বিৰুদ্ধে সামান্য কথাতে মানুহক দুৰ্ব্যৱহাৰ কৰাৰ অভিযোগ সততে উঠা দেখা যায়।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
